**193/2016.(VI.9.) Kgy. sz. határozat**

Szombathely Megyei Jogú Város Közgyűlése a „Javaslat a TOP-6.5.2-15 „Önkormányzatok által vezérelt, a helyi adottságokhoz illeszkedő, megújuló energiaforrások kiaknázására irányuló energiaellátás megvalósítása, komplex fejlesztési programok keretében” című pályázati felhívással kapcsolatos döntések meghozatalára” című előterjesztést megtárgyalta, és a következő döntéseket hozta:

1. A Közgyűlés jelen előterjesztés 1. számú mellékletét képező, a „TOP-6.5.2-15 pályázati felhívás keretében „Önkormányzatok által vezérelt, a helyi adottságokhoz illeszkedő, megújuló energiaforrások kiaknázására irányuló energiaellátás megvalósítása, komplex fejlesztési programok keretében” felhívásra benyújtandó pályázat koncepcionális javaslatát az Aréna SAVARIA és további létesítmények hő- és villamosenergia igénye megújuló energiahordozókkal való kielégítésére vonatkozóan jóváhagyja.

2. A Közgyűlés egyetért azzal, hogy a támogatási kérelmet az Önkormányzat a SZOVA Zrt-vel együtt konzorciumi formában nyújtsa be, és felhatalmazza a polgármestert az ehhez szükséges és jelen előterjesztés 2. számú mellékletét képező konzorciumi megállapodás aláírására.

3. A Közgyűlés felkéri a SZOVA Zrt-t, hogy gondoskodjon a támogatási kérelem határidőre történő elektronikus benyújtásáról.

4. A Közgyűlés tudomásul veszi, hogy a pályázati felhívás alapján költség-haszon elemzést kell készíteni, melynek eredménye függvényében, annak Támogató általi elfogadását követően kerül megállapításra a végső (100%-nál alacsonyabb) támogatási intenzitás.

5. A Közgyűlés felhatalmazza a Gazdasági és Városstratégiai Bizottságot, hogy a fentiek szerint elfogadott projekt benyújtásához esetlegesen szükséges módosításokat apályázat beadását megelőzően jóváhagyja.

6. A Közgyűlés felkéri a polgármestert, hogy a pályázat benyújtását követően a projektre vonatkozó részletes javaslatot terjessze a Közgyűlés elé.

7. A Közgyűlés úgy dönt, hogy a projekt megvalósítása során a projektmenedzsment tevékenységet a SZOVA Zrt. végezze.

8. A Közgyűlés felkéri a polgármestert, hogy nyújtson a projektről a lakosság számára szakmai tájékoztatást, és ezt követően végeztessen közvéleménykutást.

**Felelősök:** Dr. Puskás Tivadar polgármester

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

Szakály Szabolcs, a Városfejlesztési Kabinet vezetője

**Határidő:** 1-3. pont: 2016. június 30.

4. pont: nyertes pályázat esetén, támogató által meghatározott időpont

 5. pont: támogató döntését követő Gazdasági és Városstratégiai Bizottság

6. pont: nyertes pályázat esetén, támogató által meghatározott időpont

7. pont: folyamatos

8. pont: a támogatási szerződés aláírását követően